Það getur verið erfitt og flókið að fara í gegnum tjónatilkynningar hjá tryggingafélögum . Ferlið er langdregið og getur reynt á einstaklinga sem þurfa að leita til tryggingafélaga vegna tjóna sem þeir hafa lent í . TM vildi bæta upplifun viðskiptavina sinna af þessu mikilvæga ferli og í samstarfi við Kolibri var ákveðið að smíða stafræna lausn til þess að leysa vandann . Aukin gæði þjónustu . Hjá flestum tryggingafélögum er ferlið þannig að viðskiptavinur þarf að tilkynna tjón , ýmist á pappír eða í gegnum PDF á vef félagsins . Þá tekur við handavinna hjá starfsfólki sem getur tekið langan tíma . Oft er ferlið langvinnt og snúið , bæði fyrir viðskiptavini og starfsfólk tryggingafélaga . TM og Kolibri hófu vegferð sem sneri að því að gera ferlið sjálfvirkt . Ákveðið var að fara í að endurhugsa frá grunni hvernig tjón eru afgreidd , ekki einungis færa núverandi kerfi í stafrænan búning . Alls tók ferlið einungis 5 mánuði , frá hugmynd að vöru . Samstarfið hófst á Discovery vinnustofum þar sem viðfangsefnið var greint og áætlun um vinnulag var skilgreind . Á um 3 vikum eftir að Discovery vinnu var lokið , lá fyrir frumgerð að vörunni . Í janúar 2018 fór svo TM appið í loftið . Kolibri vann náið með TM að því að greina vandamálið , teikna upp lausn og þróa appið . Umbylting á upplifun viðskiptavina Heildarferlið í dag tekur um 60 sekúndur ! 60 sekúndur frá því viðskiptavinur byrjar ferlið og þar til að þau hafa fengið greitt inn á reikning hjá sér . Þetta er umbylting á þeirri upplifun sem viðskiptavinir tryggingafélaga hafa fengið fram að þessu . Upplifun viðskiptavina hefur því verið færð á mun hærra stig á sama tíma og kostnaður og tími hjá TM við afgreiðslu tjóna hefur lækkað .